b'\n_START_ARTICLE_\nLongaanit\n_START_SECTION_\nTuntomerkit\n_START_PARAGRAPH_\nLongaanit ovat useimmiten yksikotisia puita tai pensaita. Niiden lehdet ovat parilehdykk\xc3\xa4isi\xc3\xa4. Lehtien lehdyk\xc3\xa4t ovat vastakkaisia tai melkein vastakkaisia ja ehyt- tai sahalaitaisia. Suurissa kukinnoissa kasvavat kukat ovat yksineuvoisia. Kukkien verhi\xc3\xb6t ovat kellomaisia ja ter\xc3\xa4lehti\xc3\xa4 voi olla 1\xe2\x80\x935 tai ne voivat puuttua kokonaan. Hedelm\xc3\xa4t ovat py\xc3\xb6ristyneit\xc3\xa4 ja niiden ulkokuori on nahkea. Siemeni\xc3\xa4 ymp\xc3\xa4r\xc3\xb6i mehukas hedelm\xc3\xa4liha.\n_START_SECTION_\nLevinneisyys\n_START_PARAGRAPH_\nLongaaneja kasvaa luonnonvaraisena Etel\xc3\xa4- ja Kaakkois-Aasiassa.'